
                    BIROUL PERMANENT AL CAMEREI DEPUTAŢILOR

Alăturat, vă înaintăm raportul Comisiei pentru cultură, arte, mijloace de informare în masă, asupra Proiectului de Lege privind declararea zilei de 9 mai - Ziua Proclamării Independenţei României, ca zi de sărbătoare naţională, transmis cu adresa nr. PL-x 394 din 3 octombrie 2016.

PREŞEDINTE
Iulian BULAI

r a p o r t   
asupra Proiectului de Lege privind declararea zilei de 9 mai - Ziua Proclamării Independenţei României, ca zi de sărbătoare naţională
         În conformitate cu prevederile art.94 din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte, mijloace de informare în masă, a fost sesizată, prin adresa nr. PL x 394 din 3 octombrie 2016, cu dezbaterea pe fond, în procedură obișnuită, a Proiectului de Lege privind declararea zilei de 9 mai - Ziua Proclamării Independenţei României, ca zi de sărbătoare naţională. 
La întocmirea prezentului raport Comisia pentru cultură, arte, mijloace de informare în masă a avut în vedere:

· avizul favorabil al Consiliului Legislativ (nr. 136/08.03.2016);
· avizul negativ al Comisiei pentru buget, finanțe și bănci (nr. 4c – 2/629/11.10.2016);

· avizul favorabil al Comisiei pentru muncă și protecție socială (4c – 7/752/13.10.2016);

· avizul favorabil al Comisiei juridice, de disciplină și imunități (18 octombrie 20156);

· avizul negativ al Comisiei pentru administrație publică și amenajarea teritoriului (nr. 4c – 6/421/21.02.2017);
· punctul de vedere al Guvernului (nr. 33/DPSG/17.01.2020).

Proiectul de lege are ca obiect de reglementare declararea zilei de 9 mai - Ziua proclamării independenţei României - ca zi de sărbătoare naţională, fiind, aşa cum se precizează în cuprinsul Expunerii de motive, unul din reperele formării statului român unitar modern.
Senatul, în calitate de primă Cameră sesizată, a adoptat iniţiativa legislativă în şedinţa din 26 septembrie 2016, ca urmare a depășirii termenului de adoptare, potrivit art.75 alin.(2) teza a III-a din Constitutia României republicată.


Potrivit prevederilor art. 75 alin. (1) şi (3) din Constituţia României, republicată şi ale art. 92 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională. 

Inițiativa legislativă a fost dezbătută în şedinţa Comisiei din 11 mai a.c. .
În conformitate cu prevederile art.55 din Regulamentul Camerei Deputaţilor, republicat la dezbateri a participat, în calitate de invitat, domnul Demeter Andras Istvan, secretar de stat în cadrul Ministerului Culturii. 
În urma examinării iniţiativei legislative membrii Comisiei pentru cultură, arte, mijloace de informare în masă au hotărât, cu unanimitatea voturilor parlamentarilor prezenţi, întocmirea unui raport de respingere a Proiectului de Lege privind declararea zilei de 9 mai - Ziua Proclamării Independenţei României, ca zi de sărbătoare naţională.
În raport de obiectul şi conţinutul său, proiectul de lege face parte din categoria legilor ordinare.
	                                                                                     PREŞEDINTE, 

                 Iulian BULAI                                               

